گونئی پاسیفیک‌ده یئر آلان آدا اؤلکه‌سی نائورونون ساغلیق و اولاشدیرما باخانی والدو دوویوگو، روسیادا سفر سیراسیندا اؤلدو.
رادیو نیوزیلندین خبرینه گؤره، ساغلیق و اولاشدیرما باخانی والدو  دوویوگو، روسیایا رسمی سفری اثناسیندا بیردن راحاتسیزلاناراق حیاتینی ایتیردی.
بیر مدت‌دیر ساغلیق پروبلئم‌لری یاشادیغی بیلینن دوویوگونون اؤلومو سببیله ایلگیلی هله آچیقلاما وئریلمه‌دی.
نائورو اسکی باشباخانی بئرنارد دوویوگونون اوغلو اولان 48 یاشین‌داکی والدو، روسیایا مالیه و قالخینما باخانی دیوید آدئانگ ایله بیرلیکده رسمی گؤروشمه‌لر اوچون گئتمیشدی.
21  مین مربع کیلومتر اوز اؤلچومونه(مساحته) صاحب دونیانین ان کیچیک آدا اؤلکه‌لرین‌دن بیری اولان نائورودا تخمینا 9 مین 300 نفر یاشاییر.
نائورو سون ایللرده دونیا گوندمینه، اؤلکه اراضی‌سینده استرالیا طرفین‌دن قورولان سیغینماچی‌لارین توتولدوغو گؤزآلتی مرکزی ایله گلیر. استرالیا، اؤلکه‌یه گمی‌لرله گلن سیغینماچی‌لاری نائوروداکی گؤزآلتی مرکزینه گؤندریر.
